Lars Enarsonin opetusta
JERUSALEMIN MUUREILLA -SPECIAL Alef-kurssi 8/16
Laki ja armo
Shalom! Tervetuloa Alef-kurssille, -
jossa tutkitaan kristinuskon juutalaisia juuria.
Opetamme nyt lisää Mooseksen laista, -
joka on kristittyjen piirissä kiistanalainen aihe.
Opetusta kannattaa seurata tarkasti.
Alef-kurssista on tehty myös ruotsinkielinen oppikirja, -
jota voi tilata kotisivultamme jerusalemsmurar.se.
Saat kirjasta lisätietoa aiheesta.
Viime kerralle määrittelimme, mitä tarkoitamme sanalla "laki", -
joka on hepreaksi "toora".
"Toora" ei oikeastaan tarkoita "lakia" vaan "opetusta".
Puhun tässä ohjelmassa laista ja armosta.
On tärkeä käsittää, että laki ja armo kuuluvat yhteen.
Ne eivät ole toistensa vastakohtia.
Johannes 1:17: -
"Sillä laki on annettu Mooseksen kautta; -
armo ja totuus on tullut Jeesuksen Kristuksen kautta."
Joissakin raamatunkäännöksissä jakeessa on sana "mutta": -
"Laki on annettu Mooseksen mutta - armo ja totuus Jeesuksen kautta."
Vaikka sanaa "mutta" ei ole alku- tekstissä, kääntäjät lisäävät sen -
jos lain ja armon käsitetään olevan ristiriidassa keskenään.
Tässä ohjelmassa kerron, ettei asia ole niin.
Jumalan laki eli opetus ei ole vastakohta hänen armolleen.
Myöskään Jumalan armo ei kumoa hänen opetustaan, lakia.
Sana "toora" on käännetty harhaan- johtavasti sanalla "laki".
Siksi monet kristityt luulevat, että laki on vastakohta armolle, -
mutta asia ei ole niin.
Luetaan asiasta kolme tärkeää Raamatun tekstiä.
Ef. 2:8: -
"Sillä armosta te olette pelastetut..."
On hyvin tärkeä huomauttaa, -
että me emme pelastu lain tai opetuksen kautta.
Pelastumme vain Jumalan armosta.
"Sillä armosta te olette pelastetut, uskon kautta, -
ette itsenne kautta - se on Jumalan lahja -
ette tekojen kautta, ettei kukaan kerskaisi."
Me pelastumme siis armon, emme tekojen kautta.
Seuraavassa jakeessa puhutaan myös teoista: -
"Sillä me olemme hänen tekonsa, -
luodut Kristuksessa Jeesuksessa hyviä töitä varten, -
jotka Jumala on edeltäpäin valmistanut, -
että me niissä vaeltaisimme."
Olemme pelastuneet armosta, emme tekojen perusteella, -
mutta olemme pelastuneet tekemään hyviä tekoja.
Teot eivät meitä pelasta, -
mutta pelastuttuamme meille on mahdollista tehdä hyviä tekoja.
Armo ei ole hyvien töiden vastakohta -
vaan auttaa meitä tekemään niitä.
Jumala ei pelastanut meitä, jotta tekisimme edelleen syntiä -
ja rikkoisimme lakia.
Hän pelasti meidät siksi, että voisimme tehdä hänen tahtonsa, -
sen, mikä on oikein.
Luetaan Tiitus 2:11-12:sta, -
miten armo liittyy tekoihin.
"Sillä Jumalan armo on ilmestynyt pelastukseksi kaikille ihmisille -
ja kasvattaa meitä, -
että me, hyljäten jumalattomuuden ja maailmalliset himot, -
eläisimme siveästi ja vanhurskaasti ja jumalisesti -
nykyisessä maailmanajassa."
Tarkoitus on siis elää Jumalan tahdon ja käskyjen mukaan -
ja toimia oikein.
Armo auttaa meitä pitämään lain.
Armo ei ole lain vastakohta vaan auttaa meitä toimimaan oikein.
Opetin laista ja armosta eräässä kokouksessa.
Annoin aikaa kysymyksille. Eräs nainen suuttui.
Hän sanoi, että armoahan me tarvitsemme, emme lakia.
Lopuksi hän esitti kysymyksen: "Pitikö Jeesus lain?"
Vastasin: "Kaikki teologit ovat yksimielisiä siitä, -
että ainut, joka on pitänyt Jumalan lain täydellisesti, on Jeesus."
Hän sanoi: "Nyt ymmärrän. Meidän on tarkoitus elää kuten hän."
Hän ymmärsi, ettei lain ja armon välillä ole ristiriitaa.
Armo kasvattaa meitä tekemään oikein Jumalan opetuksen mukaan.
Katsotaan kolmatta tärkeää Raamatun tekstiä. Tiitus 3:4: -
"Mutta kun Jumalan... hyvyys ja ihmisrakkaus ilmestyi, -
pelasti hän meidät, -
ei vanhurskaudessa tekemiemme tekojen ansiosta, -
vaan laupeutensa mukaan -
uudestisyntymisen peson ja Pyhän Hengen uudistuksen kautta, -
jonka Hengen hän runsaasti vuodatti meihin -
meidän Vapahtajamme Jeesuksen Kristuksen kautta, -
että me vanhurskautettuina hänen armonsa kautta -
tulisimme iankaikkisen elämän perillisiksi toivon mukaan."
Nyt tulee tärkeä kohta: - "Tämä sana on varma, -
ja minä tahdon, että sinä näitä teroitat, -
niin että ne, jotka Jumalaan uskovat, -
ahkeroisivat hyvien tekojen harjoittamista.
Nämä ovat hyviä ja hyödyllisiä ihmisille."
Olemme saarnanneet armoa hyvien tekojen kustannuksella.
"Voit elää, miten haluat. Herra on hyvä ja armo riittää."
Mutta armo antaa meille voiman tehdä hyviä tekoja.
Tarkoitus on olla Jeesuksen kaltaisia -
ja pitää Jumalan käskyt niin kuin hän.
Laissa eli Toorassa kerrotaan myös Egyptistä lähdöstä.
Se on lain tärkein esikuva pelastuksesta.
Lähtö onnistui, kun uskottiin Karitsan veren voimaan.
Tapahtuma puhuu selkeästi armosta pelastumisesta.
Kansa ei kyennyt ansaitsemaan vapautumista Egyptistä.
Egyptistä vapautuminen oli kuva pelastuksesta.
Pelastuksen jälkeen he tulivat Siinaille, jossa laki annettiin.
Käskyt eivät meitä pelasta, mutta pelastumisen tarkoitus -
on tehdä Jumalan tahto ja hyviä tekoja.
Laki ja armo eivät siis ole ristiriidassa keskenään.
Sitä vastoin on tärkeä ymmärtää, -
että laki ja lakihenkisyys ovat ristiriidassa keskenään.
Lakihenkisyys tarkoittaa sitä, -
että yritämme teoillamme ansaita pelastuksemme.
Lakihenkisyys on lain vastakohta, -
koska laki osoittaa, että pelastus on armosta.
Laki osoittaa myös Jumalan tahdon.
Pelastuttuamme tarkoituksemme on tehdä Jumalan tahto.
Katsotaan raamatunkohta, johon olemme usein viitanneet.
Se löytyy Vuorisaarnasta.
Matt. 5:17-18: "Älkää luulko, -
että minä olen tullut lakia tai profeettoja kumoamaan."
Niin sanoi Jeesus.
Siksi Apt. 21:ssä sanotaan, -
että alkuseurakunnan jäsenet olivat kaikki lainkiivailijoita.
On tärkeä ymmärtää, ettei Jeesus tullut kumoamaan lakia.
Siksi Jeesus korosti: "Älkää ymmärtäkö minua väärin.
En ole tullut kumoamaan lakia enkä profeettoja."
"...en minä ole tullut kumoamaan, vaan täyttämään."
Mitä tarkoittaa, että Jeesus tuli täyttämään lain?
Jotkut opettavat väärin, -
että Jeesus täytti lain, kun hän sanoi ristillä: "Se on täytetty."
Silloin Jeesuksen katsottiin kumonneen lain.
Se on väärää opetusta.
Kun Jeesus sanoi, että hän oli tullut täyttämään lain, -
kyseessä on eri kreikan sana kuin lauseessa: "Se on täytetty."
Lauseessa "olen tullut täyttämään lain" -
"täyttää" on kreikaksi "pleroo", "tehdä jokin täydeksi".
Kyseessä on kuin kori, joka on täytetty jollain.
Se sullotaan tiiviisti täpötäyteen.
Jeesus tuli täyttämään lain -
eli ilmoittamaan sen täyden merkityksen.
Siksi hän sanoi: "Laissa sanotaan, älä tapa, -
mutta minä sanon, ettette saa edes suuttua veljellenne."
Tarkoittaako se, etten saa suuttua veljelleni mutta saan tappaa hänet?
Ei tietenkään.
Jeesus tarkoitti, ettei pelkästään tappaminen ole väärin -
vaan myös suuttuminen.
Jeesus täytti lain täydentämällä ja syventämällä sen merkitystä.
Hän sanoi myös: "Olette kuulleet ettei saa tehdä huorin.
Mutta minä sanon, ettette saa edes katsoa toisen vaimoa himoiten."
Tarkoittaako se, että avioliiton saa rikkoa -
mutta himoiten ei saa katsoa? Ei.
Kyse on siitä, että Jeesus täydentää käskyn merkitystä.
Sitä vastoin kun Jeesus sanoi ristillä: "Se on täytetty", -
sana "täyttää" on siinä kreikaksi eri sana, "tetelestai".
Sanaa käytetään, -
kun joku on suorittanut velastaan viimeisen maksun.
"Tetelestai" tarkoittaa, että velka on maksettu kokonaan.
Jeesus maksoi ristillä syntivelkamme kokonaan, -
jotta löytäisimme Jumalan kanssa sovinnon.
Jeesus ei siis kumonnut lakia ristillä.
Ehkä sinulle on opetettu niin, ja minun opetukseni on uutta.
Kehotan sinua tutkimaan Kirjoituksia itse.
Jeesus selittää asian Matt. 5:19:ssä: -
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman; -
mutta joka niitä noudattaa ja niin opettaa, -
se pitää kutsuttaman suureksi..."
Jeesus ei kumonnut lakia vaan ilmoitti sen täyden merkityksen.
Kun Jeesus sanoo, ettei hän tullut kumoamaan vaan täyttämään, -
rabbit käyttivät tuolloin vastaavaa hepreankielistä sanontaa.
Jos joku tulkitsi Tooraa väärin, hänen sanottiin "kumoavan" sen.
Jos joku selitti Tooraa oikein, hänen sanottiin "täyttävän" sen.
Jeesus tuli täyttämään Tooran, täydentämään sen merkityksen.
Katson nyt Thayerin englantilais- kreikkalaisesta sanakirjasta -
määritelmää sanalle "pleroo", jota käytettiin lain täyttämisestä.
"'Pleroo' tarkoittaa sitä, -
että saadaan ihmiset noudattamaan laissa ilmaistua Jumalan tahtoa."
Jeesus ei täyttänyt lakia ristillä siinä merkityksessä, -
että hän olisi sen kumonnut.
Hän täytti laissa olleet profetiat maksamalla syntivelkamme.
On tärkeä ymmärtää jae, koska se käsitetään usein väärin.
Katsomme myös kolmea tekstiä, joissa käsitellään uutta liittoa.
Uusi liittokaan ei ole ristiriidassa lain kanssa.
On outoa, että uuden liiton määritelmä löytyy -
Vanhasta testamentista, kuten sitä virheellisesti nimitämme.
Kutsun itse Vanhaa testamenttia profeetallisiksi kirjoituksiksi, -
koska ne profetoivat Messiaasta.
Uutta testamenttia kutsun apostolisiksi kirjoituksiksi, -
koska ne annettiin apostolien välityksellä.
Uskomme perustuu sekä apostolien että profeettojen perustalle, -
koko Raamatulle, sekä apostolien että profeettojen kirjoituksille.
Pietarikin sanoo, että meidän tulee ottaa vaari -
sekä profeettojen että apostolien kirjoituksista.
Kirkkohistoriallisista asiakirjoista näkyy, -
että jumalanpalveluksissa luettiin niin profeetallisista -
kuin apostolienkin kirjoituksista.
Eli Raamattu koostuu oikein ilmaistuna -
Messiasta edeltävistä profeetallisista kirjoituksista -
sekä apostolien antamista apostolisista kirjoituksista.
Katsotaan Hebrealaiskirjeen lainausta Jeremiasta.
Hebr. 8:7-8a: -
"Sillä jos ensimmäinen liitto olisi ollut moitteeton, -
ei olisi etsitty sijaa toiselle.
Sillä moittien heitä hän [Jumala] sanoo..."
Laissa ei ollut moitteen sijaa. Se on Paavalin mukaan täydellinen.
Ensimmäisen liiton vajavuus ei johtunut lain vajavuudesta.
Ensimmäinen liitto jäi vajaaksi, koska ihmiset tekivät syntiä.
Jumalan piti tehdä asialle jotain. Siksi hän moitti kansaa.
Sitten Hebrealaiskirjeessä lainataan Jeremian lukua 31: -
"Katso, päivät tulevat... jolloin minä teen -
Israelin heimon ja Juudan heimon kanssa uuden liiton, -
en sellaista liittoa kuin se, jonka minä tein heidän isäinsä kanssa -
silloin, kun minä... vein heidät pois Egyptin maasta.
Sillä he eivät pysyneet minun liitossani, -
ja niin en minäkään heistä huolinut, sanoo Herra.
Sillä tämä on se liitto, jonka minä teen Israelin heimon kanssa..."
Haluan korostaa, että uusi liittokin annettiin Israelille.
Vanhan liiton saanut kansa sai myös uuden liiton.
"Sillä tämä on se liitto, jonka minä teen...
Minä panen lakini heidän mieleensä, -
ja kirjoitan ne heidän sydämiinsä, -
ja niin minä olen heidän Jumalansa, ja he ovat minun kansani.
Ja silloin ei enää kukaan opeta kansalaistaan... sanoen: -
'Tunne Herra'; -
sillä he kaikki, pienimmästä suurimpaan, tuntevat minut.
Sillä minä annan anteeksi heidän vääryytensä..."
Lakia ei siis oteta uudessa liitossa pois, -
vaan se kirjoitetaan meidän sydämiimme.
Kyseessä on sama Jumalan ikuinen laki, joka ei häviä.
Uudessa liitossa laista on tullut osa uutta luontoamme, -
niin että voimme alkaa toimia Jumalan tahdon mukaan.
Uusi liitto ei kumoa lakia vaan siirtää sen sydämeemme.
Ensimmäisen liiton vika ei ollut laissa vaan siinä, -
etteivät ihmiset kyenneet sitä pitämään.
Hesekielin luvussa 36 kerrotaan uuden liiton suhteesta lakiin.
Hes. 36:25: -
"Ja minä vihmon teidän päällenne puhdasta vettä, -
niin että te puhdistutte; -
kaikista saastaisuuksistanne ja kaikista kivijumalistanne -
minä teidät puhdistan. Ja minä annan teille uuden sydämen, -
ja uuden hengen minä annan teidän sisimpäänne.
Minä poistan teidän ruumiistanne kivisydämen -
ja annan teille lihasydämen.
Henkeni minä annan teidän sisimpäänne..."
Katsotaan, mitä siitä seuraa: -
"... ja vaikutan sen, että te vaellatte minun käskyjeni mukaan, -
noudatatte minun oikeuksiani ja pidätte ne."
Uusi liitto on sitä, että saamme uuden sydämen ja Jumalan Hengen.
Henki vaikuttaa sen, että voimme pitää Jumalan käskyt ja säädökset.
Siksi alkuseurakunnassa oltiin lainkiivailijoita.
Hesekielin lupaus toteutui.
Kun Jumalan Henki tulee meihin, kykenemme tekemään hänen tahtonsa.
Paavali kirjoittaa samasta asiasta Room. 8:1-3:ssa: -
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat.
Sillä elämän hengen laki Kristuksessa Jeesuksessa -
on vapauttanut sinut synnin ja kuoleman laista."
Meidän lihassamme on synnin laki, -
joka estää meitä noudattamasta Jumalan lakia.
"Sillä mikä laille oli mahdotonta, -
koska se oli lihan kautta heikoksi tullut..."
Ensimmäisen liiton ongelma oli juuri siinä, -
etteivät ihmiset kyenneet syntisen luontonsa vuoksi pitämään lakia.
Lihassa eli syntisessä luonnossa vallitsee synnin ja kuoleman laki.
"...sen Jumala teki, lähettämällä oman Poikansa -
syntisen lihan kaltaisuudessa ja synnin tähden -
ja tuomitsemalla synnin lihassa, -
että lain vanhurskaus täytettäisiin meissä, -
jotka emme vaella lihan mukaan, vaan Hengen."
Kun olemme täynnä Jumalan Henkeä, voimme pitää lain kuten Jeesus.
"Joka sanoo hänessä pysyvänsä, -
on velvollinen vaeltamaan, niinkuin hän vaelsi", sanoo Johannes.
Uuden liiton hyvä uutinen ei ole se, että laki olisi otettu pois, -
vaan että laki on kirjoitettu sydämeemme, jotta voimme sen pitää.
Lainaan nyt kirkkoisä Ireneusta: -
"Joka ajattelee väärin vastustaessaan Mooseksen lakia -
ja pitää sitä evankeliumin vastaisena, -
ei ole tutkinut liittojen välisiä eroja eikä niiden syitä.
Jaakobin kanssa olleet apostolit -
antoivat pakanoiden toimia vapaasti Hengen johdon mukaan."
Hengessä vaeltaminen ei ole lain vastaista.
"Mutta he itse [apostolit], vaikka tunsivat saman Jumalan, -
jatkoivat ikivanhojen tapojen noudattamista.
Niin toimivat apostolit, -
jotka Herra oli asettanut kaiken todistajiksi.
He noudattivat tarkasti kaikkia Mooseksen lain asetuksia."
Kirkkoisä Ireneuksen mukaan -
apostolit noudattivat tunnollisesti kaikkia Mooseksen lain säädöksiä.
Monet kristityt luulevat, että laki on kumottu. Niin ei asia ole.
Apostolit vaativat pakanoilta neljä asiaa, mutta se on toinen aihe.
On tärkeä ymmärtää, -
ettei uudessa liitossa ole kumottu Mooseksen lakia.
Päinvastoin. Meille on annettu Henki, -
jotta voisimme toteuttaa Jumalan käskyjä.
Shalom. Kiitos mukanaolosta. Nähdään ensi kerralla.
Suomennos: Annamari Kortelainen